open-index/open-wikipedia-markdown huggingface dataset:
Windows Explorer

[left|thumb|250px|Windows בלעטערער אין [Windows Vista]]
**Windows Explorer** איז אַ טעקע מאַנאַזשעריע אַפּליקאַציע װעלכע איז ניכלל אין די באַפֿרײַונגען פֿון מײַקראָסאָפֿט־Windows אָפּערירן סיסטעמען זינט Windows 95 און װײַטער. עס באַדינגט אַ גראַפֿיש באַנוצער צובינד (GUI) װי אַ צוגאַנג צו די סיסטעמען טעקעס. עס באַדינט װי אַ צובינד אַף צו קאָנטראָלירן דעם קאָמפּיוטער.

קאַטעגאָריע:Windows
צבי מנחם פון האניפאלי

**רבי צבי מנחם (אויערבאך) זצ"ל** (ה'תק"י - כ"ח טבת ה'תקע"ד), רב אין אניפאלי, באקאנט אלס *רבי הערש מענדל*.

## אפשטאם
**רבי הערש מענדל** איז געבוירן אין יאר ה'תק"י (אומגעפעהר), צו זיין פאטער הרב **משולם זושא פון האניפאלי**, באקאנט אלס ''דער רבי ר' זושא*.

## רבנות
אלס יונגערמאן האט **רבי הערש מענדל** געוואוינט אין בראד, דארט האט *רבי הערש מענדל* זיך געדרייט ביי *רבי מיכל'ע זלאטשעווער* וועלכער האט דאמאלטס געוואוינט אין בראד. 

אויך איז **רבי הערש מענדל** געווען א תלמיד פון הרב משה סופר פון פשעווארסק *דער פארפאסער פון ספר אור פני משה'', **רבי הערש מענדל** שרייבט אויף זיין רבי'ן, ווען *ער האט געשריבען זיין ספר איז א פלאם פייער ארויס געקומען פון זיינע געשריבענע אותיות*. 

נאכהער איז **רבי הערש מענדל**  געווען רב אין האניפאלי, קארט האט ער געפירט זיין רבי'סטעווע,  אין זיינע לעצטע יארן האט ער געוואינט אין דינאוויץ.

## הסתלקות
**רבי הערש מענדל** איז נפטר געווארן כ"ח טבת ה'תקע"ד, (איין וואך נאך זיין יונגערן ברודער), און ער ליגט אין דינאוויץ 

אין יענע צייט איידער **רבי הערש מענדל** איז נפטר געווארן, האט געדארפט ארויסקומען די גזירה פון נעמען קינדער אין מיליטער האט **רבי הערש מענדל** געזאגט, אויב אזוי וויל ער נישט בלייבן לעבן. האט זיין רבי'צין מרת **סימא** געזאגט אז אויך זי וויל שוין נפטר ווערן פון דער וועלט. האט *רבי הערש מענדל* געזאגט: דו וועסט נאך לעבן צען יאר.

אזוי איז געווען, **רבי הערש מענדל** איז דעמאלטס נפטר געווארן און זי ערשט צען יאר שפעטער.

## פאמיליע
**רבי הערש מענדל** האט געהייראט **בזיווג ראשון** מרת **לאה** א טאכטער פון הרב **משה איווניצער**, א תלמיד פון הרב יעקב שמשון פון שעפעטיווקע. זייערע קינדער:

* הרב **אלימלך** ער האט געהייראט זיין שטיף שוועסטער, מרת **אדל ליבא** א טאכטער פון '''רבי הערש מענדל'ס** צווייטע פרוי מרת **סימא** פון איר ערשטן זיווג. 

נאך איר פטירה האט **רבי הערש מענדל** געהייראט **בזיווג שני** מרת **סימא** א טאכטער פון הרב **דוב בער** פון אוליאנאוו, א זון פון הרב צבי הערש, א זון פון דעם בעל שם טוב. זייערע קינדער:

* הרב **יחיאל מיכל (אוערבאך)** פון קירעמא, ממלא מקום פון פאטער אין דינאוויץ, שפעטער געוואוינט אין קירעמא, אונגארן 

* די ווייב פון הרב **יוסף** א זון פון אור המאיר.

## זיינע דברי תורה
דברי תורה פון **רבי הערש מענדל'* איז צושפרייט אין פארשידענע ספרים, צווישן זיי:
* שפתי צדיקים
* שפתי קדושים

## רעפערענצן
*באהלי צדיקים''

קאַטעגאָריע:גאליציאנער אדמורי"ם
מאדערניזאציע

די איידיע פון **מאדערניזאציע** שטאמט פון דאס טעאריע אז געזעלשאפטן טוישן זיך זיך אין לעבן צו זיך פירן ווי די מאדע פון דור וואס מלעבט אין זיינער צייט.

היסטאריקער זאגן אז זיי זעהן דאס בחוש ווען זיי באטראכטן אלע געזעלשאפטן לויט די דורות אז אייביג איז דער קינד אדער אייניקל מער פארגעשריטן אדער מער פונקליכער *מאדערן* פון די פריערדיגע דורות.

קאַטעגאָריע: סאציאלאגיע

קאטעגאריע:טעאריעס
StarCraft

קליין|250px|בילד סי.די פון ערשטע ווערסייע
**סטאַרקראַפֿט** (ענגליש: **StarCraft**)  איז א סטראטעגישע עכטע צייט ווידעאשפיל, ער איז געגינדעט געוורט דוך Blizzard אינעם יאר 1998 

אין דער שפיל גיפט דריי ראסן מיט פארשיידענע וועגן צו זיך אנטוויקלען 

## די ראסן 
קליין|250px|בילד פון דער שפיל
* Terran שטאמען פון דעם ערדקוגעל וואס הובן זיך צעטעלט פון די צווישן־גאלקטישע אימפרייע אונד ייעצט זיינן זיי באשטימענדיק צו הופיטן זייר זעלבסט אויטאנאמיע וועלכע זיי הובן בגריינדט זיי זיינען אייגנארטיק מיט א פארגעשריטענע מאדולארישע טכנאלאגיע און זיי וערן געאלפן דורך מכנישע אונד פיזישע געזעצן אין דער שלאכט פעלד

* Protoss פראטאס אן אור אלטע ראסע פון אורגניזירטע מיסטלעכע. זיי זיינען באשאפן געוורן מיט א ענעטישע אינזשעניר דורך Xel'naga וועכער זיינן פארלענדן געוורן מיט א סך יארן צוריק. די פראטאס איז אן אנטויקלטע ראסע פון דער טעכנאלאגישער שטאנדפונקט וועלכע ניצט באהאלטענע פאסיאנישע קראפטען

* Zerg זערג איז א אויסערדישע גרויסע אינסעקטן וועלכע ווערן צעטיילט צו גריבלען וועלכע זיינען געראטן צו מוראשקעס און טערמיטנס באזעצונגען, בעת אין יידע באזעצונג עקסיסטירט אונטער־מוח (Cerebrate) אים פאלגן אלע גריבלער מיטגלידערס, וועלכע זיינען געבויט פון קעמפער וועלכע זייער אויפגאבע איז צו באשיצן אוף דעם באזצונג און פון ארבעטער וולכן שטיצן זייערע באדארפענישן. די זערג זיינען כאראקטעריזירט מיט אן ארגאנישע טכנאלאגיע און זיי פארלאזן זיך אוף זייער גרויסארטיקע צאל.
אין דער שפיץ פון דער זערג שטייט די Overmind וועלכע ווערט געהאפן מיט עטלעכע אונטער־מוחות צו קאנטראלירן אויף זיינע אלמעכטיקע גריבלערס.

קאַטעגאָריע:ווידעא שפילן
ישראל אברהם פון טשערנאסטראה

**רבי ישראל אברהם (אויערבאך) זצ"ל** (ה'תקל"ב - כ"א טבת ה'תקע"ד), פון טשערנאסטראה (טשארנא-אוסטראה), אין אוקריינא. באקאנט אלס *דער טשערנאסטרער*.

## אפשטאם
**רבי ישראל אברהם** איז געבוירן אין יאר ה'תקל"ב, אויף די עלטער פון זיין פאטער הרב **משולם זושא פון האניפאלי**, באקאנט אלס דער רבי ר' זושא. און צו זיין מוטער מרת **הענדל**.

## רבנות
אין ענדע יאר ה'תקנ"ח ווען '''רבי ישראל אברהם'ס'* שווער *רבי וועלוועלע טשערנאסטרער'' איז ארויפגעפארן קיין ארץ ישראל איז **רבי ישראל אברהם** געווארן רב אין טשערנאסטראה (טשארנא-אוסטראה) אויף זיין פאטער'ס ארט.

## די רביצין
זיין רביצין **ציזיא חנה** איז געווען שטארק באקאנט אלס צדיקת, זי האט געפירט רביסטיווע און חסידים פלעגן קומען זיך פראוון ביי איר. ווען **רבי מאטעלע טשערנאבלער** איז געווען אין טשערנאסטראה איז ער געגאנגען שלש סעודות צו איר טיש.

אויף די עלטער איז זי ארויפגעפארן וואוינען קיין ארץ ישראל, און איז אומגעקומען דארט אינעם ערד ציטערניש כ"ד טבת ה'תקצ"ז אין טבריה, אין ליגט נעבען פאטער אין בית החיים פון טבריה.

## הסתלקות
**רבי ישראל אברהם** איז נפטר געווארן זייער יונג אין עלטער פון צוויי און פערציג יאר כ"א טבת ה'תקע"ד, (איין וואך פאר זיין עלטערן ברודער), און ער ליגט אין טשערנאסטראה 

## פאמיליע
**רבי ישראל אברהם** האט געהייראט מרת **ציזיא חנה** א טאכטער פון הרב **זאב וואלף פון טשערנאסטראה (טשארנא-אוסטראה)**. זייערע קינדער:

* הרב **פנחס מזל**, ממלא מקום פון פאטער אין טשערנאסטראה, ער האט געהייראט מרת **חיה טריינא** א טאכטער פון **משה שפירא** פון סלאוויטא, א זון פון רבי פנחס'ל קאריצער.

* הרב **יחיאל מיכל  מזל**, ער האט געהייראט **בזיווג ראשון** מרת **שרה לאה** א טאכטער פון אהבת שלום פון קאסוב. זיי האבן נישט געהאט קיין קינדער און האבן זיך גע'גט.

* הרב **אלימלך**.

* מרת **יענטא דבורה**, די ווייב פון הרב **דוד טווערסקי** מגיד פון טאלנא, באקאנט אלס רבי דוד'ל טאלנער, א זון פון הרב מרדכי טווערסקי באקאנט אלס רבי מאטעלע טשערנאבלער. 

## רעפערענצן
*באהלי צדיקים*

קאַטעגאָריע:אדמורי"ם
יחיאל מיכל (אווערבוך)

**רבי יחיאל מיכל (אווערבוך) זצ"ל** (ה'תקמ"ה - כ"ה סיון ה'תרט"ז), רב אין דינאוויץ, באקאנט אלס ''רבי מיכל'ע קירימער*.

## אפשטאם
*'רבי מיכל'ע''' איז געבוירן אין יאר ה'תקמ"ה, צו זיין פאטער הרב **צבי מנחם פון האניפאלי**, באקאנט אלס *רבי הערש מענדל*, א זון פון הרב משולם זוסיא (אוערבאך) פון האניפאלי, באקאנט אלס ''דער רבי ר' זושא''. און צו זיין מוטער מרת **סימא** א טאכטער פון הרב **דוב בער** פון אוליאנאוו, א זון פון הרב צבי הירש, א זון פון דעם בעל שם טוב. 

## רבנות
אין יאר ה'תקע"ד נאך דער פטירה פון זיין פאטער *רבי הערש מענדל*, איז '''רבי מיכל'ע''' אין עלטער פון דרייסיג יאר, אויפגענימען געווארן אלס רב אין דינאוויץ, פאדאליע, אין דער רוסלענדישער אימפעריע (היינט אוקראינע) אויף זיין פאטער'ס ארט, און ווייטער אנגעפירט מיט זיין רבי'סטיווע.

'''רבי מיכל'ע'* איז געווען א תלמיד פון הרב ישראל פרידמאן, *דער ריזשינער*. 

איינמאל ווען *'רבי מיכל'ע'* איז געווען ביים ריזשענער אין סאדיגורא אויף שבת, האט פרייטאג צו נאכטס אינמיטן דער סעודה דער ריזשינער אים אריינגערוימט אין אויער,* "ווען איך וועל ארויפקומען אויף יענער וועלט, וועל איך מיך מתדיין זיין מיט מיינע עלטערען פארוואס זיי האבן אראפגעברענגט אזא הייליגע נשמה ווי איך, אין אזא דור השפל"*.

דעמאלטס ווען מען האט ארעסטירט דעם ריזשינער האט מען אויך ארעסטירט *'רבי מיכל'ע**, דער ריזשינער איז שפעטער באפרייט געווארן צייטווייליג, און האט געמוזט אנטלויפן פון רוסלאנד. **רבי מיכל'ע** איז געזעסען צוויי יאר אין געפענגעניש. אין ענדע האבן די רשעים אים פאראורטיילט צו פארשיקן קיין סיביר. די חסידים האבן זיך מוסר נפש געווען, און אים געראטעוועט. זיי האבן אינטערגעשמירט א באנדע רויבער, וועלכע זענען באפאלן די וועכטער, ווען זיי זענען דורך געפארן אין וואלד קיין סיביר. נאך א קורצן קאמף איז זיי געלונגען אים צו באפרייען. און אים אריבער געשווערצט קיין אונגארן, ווי ער האט זיך באזעצט אין קירעמא. (נישט ווייט פון בארדיוב-בארטפעלד).

## הסתלקות
**רבי מיכל'ע''' איז נפטר געווארן כ"ה סיון ה'תרט"ז, און ער ליגט אין קירעמא. 

## פאמיליע
'''רבי מיכל'ע** האט געהייראט מרת **ביילא** א טאכטער פון הרב **יצחק האלבערשטאט** רב אין קאנסטאנטינין, אן אייניקל פון רבי יעקב עמדין און דער חכם צבי. פון זייערע קינדער:
 
* הרב **משולם זוסיא אויערבאך** רב אין טאלמיטש, ער האט געהייראט **בזיווג ראשון** מרת **שטערנא רחל** א טאכטער פון הרב **יעקב ישראל טווערסקי'* רב אין טשערקאס.

## רעפערענצן
**באהלי צדיקים*
**אנציקלופדיה לחכמי גליציה'', מאיר וונדר

קאַטעגאָריע:רבנים
קאַטעגאָריע:אייניקלעך פון בעש"ט
טאלמיטש

קליין|הערב
**טאלמיטש** (; ) איז א קליינע שטאט אין סטאניסלאווער גובערניע, אין מערב אוקראינע (אסט-גאליציע). זי איז די הויפטשטאט פון דער טאלמיטשער ראיאן.

די באפעלקערונג איז בערך 8,700.

## געאגראפיע
טאלמיטש ליגט ביים טאלמאטשיק טייכל, וואס איז ברייט פיר מעטער, און דערברייטערט זיך ביז 12 מעטער ביי זיין צוזאמענפלוס מיטן נעסטער טײַך, פון די גרעסטער טייכן אין אייראפע (ברייט 400 מעטער דארטן). דער נעסטער שיידט דעם טאלמיטש פראווינץ פון די שכנותדיקע שטעט, בוטשאטש און האראדענקע.
## היסטאריע
די שטאט איז געקומען אונטער עסטרייכער הערשאפט אין 1772.

טאלמיטש איז געווען דער אדמיניסטראטיווער צענטער פון א פאוויאט (דיסטריקט) אין דער  צווייטער פוילישער רעפובליק. אין 1921, איז איר באפעלקערונג געווען בערך 5,000, מערסטן פאלאקן און  2,012 יידן , מיט עטלעכע פון דער ארמענישער מינאריטעט . אין די ארומיקע דערפער האבן די אוקראינישע דאמינירט. אינעם צווייטן וועלט קריג, האבן די דייטשן געמערדעט די יידן. די פאלאקן און ארמענישע וואס האבן איבערגעלעבט האבן די סאוועטן פארטריבן פון טאלמיטש נאך 1945. רוב פון זיי האבן זיך באזעצט אין אונטערשלעזיע.

## רעפערענצן
קאַטעגאָריע:שטעט אין אוקראינע
קאַטעגאָריע:גאליציע
קאַטעגאָריע:אידישע יישובים אין אייראפע
מרדכי דוד אונגאר (זשמיגראד)

**רבי מרדכי דוד אונגאר זצ"ל** (ה'ת"ר – י' אייר ה'תרס"ו), רב אין זשמיגראד.

## אפשטאם
**רבי מרדכי דוד** איז געבוירן און יאר ה'ת"ר (אומגעפער), צו זיין פאטער הרב **יחיאל צבי הירש אונגאר**, פון טארנא, א זון פון הרב מרדכי דוד אונגאר, רב אין דאמבראווא. און צו זיין מוטער א טאכטער פון הרב **שמשון** פון זוולין. 

## רבנות
**רבי מרדכי דוד** איז געווארן אין יאר ה'תרל"ג, דער ממלא מקום פון שווער, רב אין זשמיגראד.

## הסתלקות
**רבי מרדכי דוד** האט געליטען אויפן הארץ און איז נפטר געװארן י' אייר ה'תרס"ו.

ס'האט אים מספיד געווען זיין איידעם רבי אשר ישעיה רובין, דער ראש הקהל רבי משה נתן אורנשטיין, און הרב משה יהודה ליב שפירא רב אין סטריזשעוו.

## פאמיליע
**רבי מרדכי דוד** האט געהייראט א טאכטער פון הרב **בנימין זאב** רב אין זשמיגראד. זייערע קינדער:

* די ווייב פון הרב **אשר ישעיה רובין**, א זון פון הרב יצחק טוביה רובין פון צאנז 
:* הרב **בנימין זאב רובין** הי"ד, דיין אין טשענסטחאוו
:* הרב **יחיאל צבי רובין** הי"ד (ה'תרס"ט - ה'ת"ש (אומגעפער) ). 
:* די ווייב פון הרב **יחזקאל שרגא פריינד**, פון סאטמאר
:* די ווייב פון הרב **אליהו אייכינשטיין**, פון טארנאפאל

## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:דאמבראווא
נעסטער

[קליין| [טיראספאל און דער נעסטער טײַך|250פיקס]]
דער **נעסטער** ( *דניסטער*;  ניסטרו) איז א טײַך אין מזרח אייראפע.

## געאגראפיע 
דער נעסטער קומט ארויס אין אוקראינע, לעבן דראהביטש נאענט צום פוילישן גרענעץ, און פליסט אין דער ריכטונג צום שווארצן ים. א שטיק וועג איז ער דער גרענעץ צווישן אוקראינע און מאלדאווע, נאך דעם פליסט ער דורך מאלדאווע 398 ק"מ און צעשיידט איר הויפט טעריטאריע פון טראנסניסטריע. שפעטער ווערט ער נאך א טייל פונעם מאלדאווע-אוקראינע גרענעץ, און דערנאך פליסט ער דורך אוקראינע צום שווארצן ים.

דער נעסטער איז וויכטיק פאר טראנספארטאציע און מסחר. צוויי מאל א יאר פלייצט ער איבער זיינע ברעגן - אנהייב מערץ, ווען די שניי און אײַז ווערט געשמאלצן, און נאכאמאל אין מיי ווען די שניי צעגייט אין די קארפאטישע בערג, דער קוואל פונעם נעסטער.

די הויפט בייטייכן זענען די טייכן סטרי, רעוועט, זברוטש און סערעט.

## שטעט אויפן נעסטער 
* כאטין-אוקראינע
* מאגילעוו פאדאלסקי-אוקראינע
* יאמפאל-אוקראינע
* סאראקא-מאלדאווע
* ריבניץ-מאלדאווע
* טיגינע-מאלדאווע
* טיראספאל-מאלדאווע
* אקערמאן -אוקראינע

קאַטעגאָריע:טייכן אין אייראפע
קאַטעגאָריע:מזרח אייראפע
קאַטעגאָריע:אוקראינע
משולם זוסיא אווערבאך

**רבי משולם זוסיא יצחק אווערבאך זצ"ל** (ה'תקע"ט - ה'תרמ"ב), רב אין טאלמיטש.

## אפשטאם
**רבי זושא** איז געבוירן אין יאר ה'תקע"ט, צו זיין פאטער הרב **יחיאל מיכל (אווערבוך)** פון קירומא, באקאנט אלס רבי מיכל'ע קירומער, א זון פון הרב צבי מנחם (אויערבאך) פון האניפאלי, באקאנט אלס רבי הערש מענדל, א זון פון הרב משולם זושא פון האניפאלי, באקאנט אלס ''דער רבי ר' זושא''. און צו זיין מוטער מרת **ביילא** א טאכטער פון הרב **יצחק האלבערשטאט** רב אין קאנסטאנטין, אן אייניקל פון רבי יעקב עמדין און דער חכם צבי. 

## רבנות
נאך זיין חתונה האט **רבי זושא** געוואוינט אין רוסלאנד מיט זיין שווער אין הארניסטייפל, נאכהער איז ער געווארן רב אין טאלמיטש.

## הסתלקות
**רבי זושא** איז נפטר געווארן אין יאר ה'תרמ"ב.

## פאמיליע
**רבי זושא** האט געהייראט **בזיווג ראשון** מרת **שטערנא פייגא (רחל)** א טאכטער פון הרב **יעקב ישראל טווערסקי** רב אין טשערקאס, דער דריטער זון פון הרב מרדכי טווערסקי דער מגיד פון טשערנאבל. פון זייער זון:
 
* הרב **מרדכי דוב טווערסקי** רב אין הארנאסטייפל, אין יאר ה'תרט"ז האט ער געהייראט מרת **רייצא** א טאכטער פון הרב **חיים האלבערשטאם** דער צאנזער רב.

* מרת **שרה בתיה** די ווייב **בזיווג ראשון** פון הרב **אהרן משה שניאורסאהן**. זייערע קינדער:
:* הרב **נחום זלמן שניאורסאהן** רב אין טשערקאס.
:**בזיווג שני** די ווייב פון הרב **מאיר אלטער הלוי שפירא**, רב אין לובני, פאלטאווע, זייערע קינדער:
:* הרב **יעקב ישראל שפירא**  פון לובני.
:* הרב **מיכלי שפירא**. 

* מרת **פייגא** די ווייב פון הרב **יוסף ראבינאוויטש** פון בופאלא, אמעריקא 

* מרת **חנה חייטשע** די ווייב פון הרב מרדכי פון סלחוב.

## רעפערענצן
* *באהלי צדיקים*
* *אנציקלופדיה לחכמי גליציה*, מאיר וונדר
* *שם ושארית*

אויערבאך
גוש חלב

**גוש חלב** איז א דארף אין דעם אויבער גליל ראיאן פון ישראל, עס געפונט זיך זיבן קילאמעטער מזרח פון מירון, איר באפעלקערונג איז מאראניש קריסטליך, און גריכיש ארטאדאקסן, ווי אויך מוסלמענער, די באפעלקערונג איז 2,700, 64% זענען קריסטן,

עס איז אויפן ארט  פון אן אלטער שטאט, גוש חלב, וואס ווערט דערמאנט אין דער גמרא, און מען האט געפונען דארט אן אלטן בית הכנסת, און אויך אן אלטן בית עלמין, פון יענער תקופה. 

אויף אראביש איז דער נאמען דזשיש, דער בירגערמייסטער הייסט עליאס עליאס,
קאַטעגאָריע:ישובים אין ישראל
סייקס-פיקא פארשטענדעניש

דער **סייקס-פיקא פארשטענדעניש** פון 1916 צווישן פראנקרייך און דעם פאראייניגטן קעניגרייך, וואס צווישן אנדערע ווערן צוטיילט די לענדער פונעם בריטישן מאנדאט, און דעם פראנצויזישן מאנדאט, ביי דער ענדע פון דער ערשטער וועלט מלחמה.

לויטן פארשטענדעניש איז איראק יארדאניע פאלעסטינע, אונטער דעם בריטישן מאנדאט, סיריע לבנון, אונטערן פראנצויזישע מאנדאט.

קאַטעגאָריע:היסטאריע
קאַטעגאָריע:ערשטע וועלט מלחמה
קאַטעגאָריע:מיטל מזרח קאנפליקט
חיים אלכסנדר ראזענפעלד

**רבי חיים אלכסנדר ראזענפעלד זצ"ל** (ה'תרמ"ב - ה'תש"ג), רב אין זאסאלע

## אפשטאם
**רבי חיים אלכסנדר** איז געבוירן אין יאר ה'תרמ"ב, צו זיין פאטער הרב **אלעזר ראזענפעלד** פון אושפצין, א זון פון הרב יהושע ראזענפעלד, רב אין קאמינקא, א זון פון הרב שלום ראזענפעלד, רב אין קאמינקא. און צו זיין מוטער מרת **פראדיל** א טאכטער פון הרב **חיים האלבערשטאם**, *דער צאנזער רב*.

## הסתלקות
**רבי חיים אלכסנדר** איז אומגעקומען אויף קידוש השם אין יאר ה'תש"ג (אומגעפער), צוזאמען מיט זיין פאמיליע, הי"ד. 

## פאמיליע
**רבי חיים אלכסנדר** האט געהייראט מרת **חיה** א טאכטער פון זיין פעטער הרב **יצחק טוביה רובין**. זייערע קינדער:

* הרב **נפתלי צבי הירש ראזענפעלד**, רבי אין ניימארקט, ער האט געהייראט מרת **חנה** א טאכטער פון הרב **חיים יעקב ראזענפעלד** א זון פון הרב שלום ראזענפעלד (דער צווייטער).

* מרת **שיינדל** די ווייב פון הרב **אברהם יהושע ראזענפעלד** א זון פון הרב יצחק ראזענפעלד רבי אין ריישא א זון פון הרב שלום ראזענפעלד (דער צווייטער).

* מרת **רבקה הענא** די ווייב פון הרב **אברהם אביש אורנשטיין** רבי אין אושפצין.

* מרת **פראדיל**

* מרת **מרים**

## רעפערענצן
* *אוהב שלום*
* *אנציקלופדיה לחכמי גליציה*, מאיר וונדר

קאַטעגאָריע:קאמינקא
יאהאן מאראן

**יאהאן מאַראָן** איז געווען א קריסטליכער בישאף וואס האט געוואוינט אין לבנון. ער איז געווען דער גרינדער פון דער מאראניטישע קירכע.

די מאראניטישע קירכע האט א פאר מיליאן נאכפאלגער, בעיקר קריסטן וואס וווינען, און שטאמען פון לבנון, און וווינען דארט, היינט איז זי פארשפרייט אין אייראפע, און איבער די פאראייניקטע שטאטן פון אמעריקע, אין ישראל זענען פאראן צוויי דערפער וואס זענען מאראניטיש, בירעם און גוש חלב, בירעם איז חרוב געווארן ביי דעם זעלבסטשטענדיגקייט קריג אין 1948, און די איינוווינער זענען געגאנגען וווינען אין גוש חלב, זיי דינען אין צה"ל, זייער אפציעלע שפראך איז אראמיש, און דאס איז די שפראך, אויף וואס זיי דאווענען, נישט לאטייניש ווי ביי די אנדערע קריסטליכע קירכעס.

די מאראנען זען זיך אלס נאטורליכע בעלי בתים פון לבנון, וואס האט צוגעברענגט צו מערערע שטרייטן, צווישן די עטנישע גרופעס וואס געפונען זיך אינעם לעוואנט. ספעציעל די לבנון ברודער קריג, ווען די פאטריארך, פונעם מאראנישן קירכע, האט געשטיצט די קריסטליכע ראדיקאלן.

קאטעגאריע:לבנון

קאַטעגאָריע:קריסטנטום
שינאווא

**שינאווא** () איז א שטאט אין דרום-מזרח פוילן (וועסט גאליציע). זי האט א באפעלקערונג פון 2,127 איינוואוינער (30.06.2008). זייט 1999, איז שינאווא אינעם אונטערקארפאטישן פראווינץ.  

## היסטאריע
במשך דעם חורבן אייראפע, איז געווען אין שינאווא א געטא, אין יעראסלאוו באצירק.

## רבנים פון שינאווא
* רבי שמואל שמעלקא הורוויץ ( -תקל'ג)
* רבי משה טייטלבוים, דער "ישמח משה" ( -תקס"ח)
* רבי אריה לייביש ליפשיץ, דער "אריה דבי עילאי" (תקס"ח-תק"ץ)
* רבי יחזקאל שרגא האלבערשטאם, דער "דברי יחזקאל", (תרט"ו-תרכ"ח, תרמ"א-תרנ"ח)
* רבי משה האלבערשטאם, (תרנ"ח-תרס"ד)
* רבי אלימלך בינדיגער, (תרס"ו-תרפ"ה)
* רבי חיים אלעזר בינדיגער, (תרפ"ה- )

## זעט אויך
*שינאווא (הויף)

## וועבלינק
*אפיציעל וועבארט
## רעפערענצן
קאַטעגאָריע:שטעט און שטעטלעך אין פוילן
קאַטעגאָריע:גאליציע
קאַטעגאָריע:שטעטלעך
היפאטענוז

200px|frame|לינקס|א גראד-ווינקל דרײַעק און זײַן היפאטענוז, *h*, מיט די אנדערע זײַטן, *c1* און *c2*.
א **היפאטענוז** איז די לענגסטע זײַט פון א גראָד-ווינקל דרייעק, די זײַט אנטקעגן דעם גראד ווינקל. די לענג פונעם היפאטענוז קען מען רעכענען מיטן פיטאגאראס פרינציפ, לויט וואס דער קוואדראט פון דער לענג פונעם היפאטענוז איז גלײַך  צום באטרעף פון די קוואדראטן פון די צוויי אנדערע זײַטן.

צום ביישפיל, ווען איינע פון די אנדערע זײַטן איז לאַנג  3&nbsp;מעטער (מיט קוואדראט , 9&nbsp;מ²) און די צווייטע איז לאנג  4&nbsp;מ (מיט קוואדראט , 16&nbsp;מ²). די סומע פון די צוויי קוואדראטן איז 25&nbsp;מ². די לענג פונעם היפאטענוז איז דער קוואדראט ווארצל דערפון, ד"ה 5&nbsp;מ.

דאס ווארט *היפאטענוז* שטאַמט, לויט טייל מקורות, פון גריכיש ὑποτείνουσα (היפאטיינוזא), א צוזאמענשטעל פון היפא- ("אונטער") און טייניין ("ציען").

## רעכענען דעם היפאטענוז 
געוויינטלעך רעכענט מען דעם היפאטענוז מיט דער קוואדראט ווארצל פונקציע. אז מען שטעלט x&nbsp;=&nbsp;c1 און y&nbsp;=&nbsp;c2 צו אויסמײַדן נידעריגשריפטן:

:h = \sqrt { x^2 + y^2 } 

## רעפערענצן
קאַטעגאָריע:געאמעטריע
שלום ראזענפעלד (ב)

**רבי שלום ראזענפעלד זצ"ל** (דער צווייטער) (ה'תרי"ג - ה'תר"ץ), רב אין קאמינקא

## אפשטאם
**רבי שלום** איז געבוירן אין יאר ה'תרי"ג (אומגעפער), צו זיין פאטער הרב **יהושע ראזענפעלד**, רב אין קאמינקא, א זון פון הרב שלום ראזענפעלד, רב אין קאמינקא. און צו זיין מוטער מרת **שיינדל** א טאכטער פון הרב **שמואל צבי הירש**, פון דרישקאפאלי, א זון פון הרב אלעזר רוקח פון די חכמי בראד (דער פאטער פון דער שר שלום פון בעלזא).

## רבנות
אין יאר ה'תרנ"ז נאך די פטירה פון זיין פאטער איז **רבי שלום** געווארן רב אין קאמינקא.

## הסתלקות
**רבי שלום** איז נפטר געווארן אין יאר ה'תר"ץ (אומגעפער) . 

## פאמיליע
**רבי שלום** האט געהייראט מרת **ביילא** א טאכטער פון הרב **אברהם הורוויץ**, רב אין שענדישוב, א זון פון הרב יעקב הורוויץ רב אין מעליץ, א זון פון הרב נפתלי צבי הורוויץ *דער ראפשיצער רב*. זייערע קינדער:

* הרב **נפתלי שמואל צבי ראזענפעלד** הי"ד, רב אין פעטעטיטש, נאכהער ממלא מקום פון פאטער, רב אין קאמינקא. ער האט געהייראט א טאכטער פון הרב **אהרן רוקח** פון דאמבראמיל - פרעמיסלא, א זון פון הרב זונדל רוקח, א זון פון שר שלום פון בעלזא. זיי זענען אומגעקומען אויף קידוש השם צוזאמען מיט זייערע קינדער, הי"ד:
** הרב **שלום ראזענפעלד**, ער האט געהייראט מרת **שרה ברכה** א טאכטער פון הרב **אהרן רוקח**, דער בעלזער רב.
** די ווייב פון איר פעטער הרב **ראובן ראזענפעלד**, דיין אין קאמינקא.

* הרב **משה (אריה) ראזענפעלד** הי"ד.

* הרב **חיים יעקב יוסף ראזענפעלד** הי"ד, קשאנאווער רבי אין לעמבערג. ער האט געהייראט מרת **חיה** א טאכטער פון הרב **נפתלי האלבערשטאם** א זון פון הרב דוד האלבערשטאם, דער קשאנאווער רב, א זון פון הרב חיים האלבערשטאם דער צאנזער רב. 

* הרב **מנחם מענדל ראזענפעלד**, ביסטריצער רבי, הי"ד. ער האט געהייראט מרת **חנה** א טאכטער פון הרב **שלום אליעזר האלבערשטאם**, פון ראצפערט, א זון פון הרב חיים האלבערשטאם דער צאנזער רב

* הרב **אהרן דוד ראזענפעלד**, רב אין יאריטשאוו, הי"ד. ער האט געהייראט מרת **הינדא שיינדיל** א טאכטער פון זיין פעטער הרב **אלטער אייכנשטיין**. זייער טאכטער:
** מרת **רבקה הענא** די ווייב פון הרב **אלימלך הורוויץ**, יאריטשאווער רב אין ניו יארק.

* הרב **יצחק ראזענפעלד**, רבי אין ריישא, הי"ד. ער האט געהייראט א טאכטער פון הרב **חיים יעקב הורוויץ**, רב אין אילונוב. זייערע קינדער: 
** הרב **אברהם יהושע ראזענפעלד** ער האט געהייראט מרת **שיינדל** א טאכטער פון הרב **חיים אלכסנדר ראזענפעלד** פון אושפצין.

* הרב **ראובן ראזענפעלד** הי"ד, דיין אין קאמינקא. ער האט געהייראט א טאכטער פון זיין ברודער הרב **נפתלי שמואל צבי ראזענפעלד**.

* מרת **חנה גאלדא**, די ווייב פון הרב **שלום ראובן ראזענפעלד**, א זון פון איר פעטער הרב **אלעזר ראזענפעלד** פון אושפצין.

## רעפערענצן
* *אוהב שלום*
* *אנציקלופדיה לחכמי גליציה*, מאיר וונדר

קאַטעגאָריע:קאמינקא
טיף פרעגלען

[קליין|250px|געפרעגלט [פלייש מיט פרענטש פרייס.]]

**טיף פרעגלען** איז א קאכן מעטאד אין וואס די עסן ווערט איינגעטונקן אין אויפגעקאכטע אויל אדער פעטענס. 

עס ווערט קלאסיפיצירט אלס א *טרוקן קאכעריי* ווייל עס אנטהאלט נישט קיין וואסער, און דאס איז מער הייס. 

עס נעמט פיל שנעלער ווי קאכן דורך וואסער.

קאַטעגאָריע:קאכן מעטאדן
קינא

[קליין|250px|[אינווייניגסטער טייל פון א ליידיקע קינאָ.]]
אַ **קינא** איז אַ מין טעאַטער װאו מענטשן זעען פילמען. אין אַ נאָרמאַלער קינאָ ס'זענען פאַראַן אַ פּאָר הונדערט בענקלעך, אַ מאַשין װאָס שײנט די בילדער אױף אַן עקראַן. 

אין אַ קינאָ עסט מען קאָקאָשעס (פּאַפּקאָרן) אָדער זיסװאַרג. 

אײדער די פילמען טוען זיך אָנהײבן, זעט מען די רעקלאַמעס פאַר די קומענדיקע פילמען. אין די לעצטערע יאָרן זעט מען אױך רעקלאַמעס פאַר פּראָדוקטן װאָס מ'פאַרקױפט אין קראָמען.

קאַטעגאָריע:פילם
קאַטעגאָריע:טעאטער
שמן־זית

[קליין|250px|א פלעשל [איילבירטן בוימל.]]
**שמן־זית** איז בוימל געמאַכט פון מאַסלינעס. ער ווערט באניצט אסאך אין מיטלענדישן קאכן.

עס ווערט פארעכענט ווי א בעסערע מין בוימל פון די אנדערע  בוימלען. 

דאס איז מער א ביטערער טעם ווי אנדערע בוימלען. 

שמן־זית איז געווען דורכאויס די היסטאריע אין אור-אלטע צייטן ביז איצט אין טייל געגנטער דער הויפט באשטאנדטייל פון קאסמעטיק.  אויך אין די צייטן פון דער תורה טרעפן מיר אז מען זאלבט מיט דעם די מלכים און כהנים.

מען ניצט דאס פאַר קאָכן עסן און אויך צו מאכן מיט דעם סאָס אױף סאַלאַט, ברױט, און אַנדערע מינים עסנװאַרג.

## אידישקייט 
דער נס חנוכה איז געשען מיט *שמן זית*

קאַטעגאָריע:אויל
קדימה

**קדימה** איז א פאליטישע פארטיי אין ישראל, געגרינדעט דורך אריאל שרון.

איר פארזיצערין איז געווען ציפי ליבני ביז ד' ניסן תשע"ב, ווען קדימה האט געוויילט שאול מופז איר נייער פארזיצער.

## רעפערענצן
קאַטעגאָריע:פאליטישע פארטייען אין ישראל
אלימלך בינדיגער

**רבי אלימלך בינדיגער זצ"ל** (ה'תר"ך - ה'תרפ"ה), רב אין שינאווא

## אפשטאם
**רבי אלימלך** איז געבוירן אין שינאווא אין יאר ה'תר"ך (אומגעפער), צו זיין פאטער הרב **אלעזר בינדיגער** פון שינאווא, א זון פון הרב שמואל זאנוויל בינדיגער פון בארדיוב, א זון פון הרב ברוך אברהם בינדיגער פון האנאשאוויץ. און צו זיין מוטער מרת **חיה שרה** א טאכטער פון הרב **יחזקאל שרגא האלבערשטאם**, *דער שינאווער רב*, א זון פון הרב חיים האלבערשטאם, **דער צאנזער רב**. 

'''רבי אלימלך'ס''' מוטער מרת חיה שרה האט אים אמאל געברענגט אלס קינד צו איר פאטער דער שינאווער רב, האט דער שינאווער רב געזאגט פארזארגט, "צו שטיל", (רבי יענקלי לייזער דער פשעווארסקער רבי האט ערקלערט אז דער שינאווער רב האט געהאלטן א קינד דארף זיין ווילד ).

## רבנות
אין יאר ה'תרס"ו ווען זיין שווער איז אריבער וואוינען קיין צאנז, איז **רבי אלימלך** געווארן רב אין שינאווא אויף זיין שווער'ס ארט. ביי דער ערשטער וועלט קריג איז **רבי אלימלך** אנטלאפן קיין אונגארן, און אויף דער איינלאדונג פון הרב יחזקאל פאנעט, דער רב אין דעעש, איז ער געבליבן וואוינען אין דעעש, נאכהער האט ער זיך געצויגן קיין ווארסעהעלי.

## הסתלקות
**רבי אלימלך** איז נפטר געווארן אין ווארסעהעלי אין יאר ה'תרפ"ה (אומגעפער).

## פאמיליע
**רבי אלימלך** האט געהייראט מרת **פייגא** א טאכטער פון זיין פעטער (זיין מוטער'ס ברודער) הרב רבי משה'לע שינאווער. זייערע קינדער:

* הרב **חיים אלעזר בינדיגער**, רב אין שינאווא, ער האט געהייראט מרת **רייצא** א טאכטער פון הרב **מנחם מענדל האלבערשטאם**, דער סטראפקאווער רב.

## רעפערענצן
* *י"ג אורות* - סיפורים דערציילט דורך רבי יענקלי לייזער דער פשעווארסקער רבי - ארויס געגעבן דורך זיין אייניקל הרב יוסף נפתלי וואגשאהל, ה'תשנ"ד
* *אנציקלופדיה לחכמי גליציה*, מאיר וונדר

קאַטעגאָריע:גאליציאנער רבנים
קאַטעגאָריע:שינאווא
אינדישער אקעאן

דער **אינדישער אקעאן** איז דער אקעאן ארומגענומען מיט אזיע צו צפון, אויסטראליע און דער פאציפישער אקעאן צו מזרח, דער דרום אקעאן צו דרום, און אפריקע און דער אטלאנטישער אקעאן צו מערב. ער נעמט זײַן נאמען פון דעם דרום אזיע לאנד אינדיע וואס געפונט זיך אויף זיין בארטן. די בוכטע פון בענגאל, דער אראבישער ים, דער פערסישער איינגאס און דער ים געהערן אלע צו דעם אקעאן.

דער טיפֿסטער פונקט אינעם אינדישן אקעאן געפינט זיך אין דעם זשאווא אַקאפ, און איז טיף 25,344 פיס. דער דורכשניט טיף איז 13,002 פיס. דער שטח פונעם אינדישן אקעאן 28,350,000 קוואדראט מייל.
קליין|250px|דער אינדישער אקעאַן.

## געאגראפיע 
צווישן די גרויסע טייכן וואס פליסן אריין אינעם אינדישן אקעאן זענען די זאמבעזי, שאט אל-אראב, אינדוס, גאנגעס און בראהמאפוטרא.

## היסטאריע 
פון 1405 ביז 1433, האט אדמיראל זשענג הע געפירט גרויסע פלאטן פון דער מינג דינאסטיע אויף עטלעכע נסיעות צום מערב אקעאן (דער כינעזישער נאמען פארן אינדישן אקעאן) און ער איז אנגעקומען צום בארטן פון מזרח אפריקע.

אין 1497 איז דער פארטוגעזישער נאוויגאטאר וואשקו דא גאמא ארומגעפארן דעם קאפ פון גוטער האפנונג און איז געווארן דער ערשטער אייראפעישער אפשיפן אין אינדיע און, שפעטער, אין דעם ווייטן מזרח.
 
## וועבלינקען 
* מאפעס פֿונעם אינדישן אקעאן 
* אינדישער אקעאן אין גרינגער פראנצויזיש
כנסת וואלן 2009

אין די **כּנסת װאַלן 2009** האָט קדימה געװוּנען די גרעסטע פּאַרטײ מיט 28 מאַנדאַטן און אונטער איר דער ליכּוד מיט 27 מאַנדאַטן. אַצינד איז די פֿראַגע װער װעט נעמען דעם פּרעמיערע צי ציפּי ליבֿני פֿון קדימה װאָס האָט געװוּנען די װאַלן, צי בנימין נתניהו, װאָס שטײט בראָש דעם נאַציאָנאַלן לאַגער רעגירונג.
* רעזולטאטן פון די וואלן ט"ז שבט ה'תשס"ט צום 18טן כנסת:

די אנדערע פארטייען באקומען נישט קיין מאנדאטן.

## זעט אױך 
* כנסת וואלן 2006

קאַטעגאָריע:וואלן
קאַטעגאָריע:ישראל
קאַטעגאָריע:כנסת
ישכר בלויגרונד

**רבי ישכר בלויגרונד זצ"ל** (ה'תר"ל - ה'ת"ש), רב אין קאלוואריע

## אפשטאם
**רבי ישכר** איז געבוירן אין לימאנאוו אין יאר ה'תר"ל (אומגעפער), צו זיין פאטער הרב הגביר **זושא בלויגרונד** פון לימאנאוו.  

## רבנות
נאך זיין חתונה האט **רבי ישכר** געוואוינט אין שינאווא, דארט איז ער געווען דער שרייבער פון זיין עלטער-שווער הרב יחזקאל שרגא האלבערשטאם, דער שינאווער רב. אין יאר ה'תרנ"ז איז ער אויפגענומען געווארן רב אין קאלוואריע, דער שינאווער רב איז מיטגעפארן צו זיין באקרוינונג.
 
## הסתלקות
**רבי ישכר** איז נפטר געווארן אין יאר ה'ת"ש און ליגט אין קראקא.

## פאמיליע
**רבי ישכר** האט געהייראט מרת **אסתר גיטל** א טאכטער פון הרב **אלעזר בינדיגער**, אן איידעם פונעם שינאווער רב. זייערע קינדער:

* הרב **ברוך אברהם בלויגרונד** הי"ד (ה'תר"ן (אומגעפער) - ה'תש"ג), ממלא מקום פון פאטער, רב אין קאלוואריע. ער האט געהייראט מרת **חיה** א טאכטער פון הרב **בצלאל הורוויץ** רב אין פילזנא. זיי זענען אומגעקומן אויף קידוש השם אין בעלזשעץ, הי"ד.

* הרב **שלמה בלויגרונד**. ער האט געהייראט מרת **חנה** א טאכטער פון עלטער-פעטער הרב **אריה לייביש האלבערשטאם** פון טארנא, א זון פון דעם שינאווער רב.
 
* מרת **מאטיל לאה**, די ווייב פון הרב **יוסף בירנבוים** הי"ד.

* מרת **רייזל פעריל**, ( - כ"ה כסלו ה'תשל"א) די ווייב פון הרב **יוסף שמואל פרענקל** פון קרית צאנז
** הרב **יחזקאל שרגא פרענקל** פון רמת גן, ארויסגעבער פון ספר דברי יחזקאל החדש.

* מרת **רחל מרים**, די ווייב פון הרב **יהושע האלבערשטאם** א זון פון הרב **אשר מאיר האלבערשטאם**, רב אין באכניא.

* מרת **זיסל**, די ווייב פון הרב **יחיאל וויינבערג**, א זון פון הרב דוב בעריש וויינבערג.

* הרב **יחזקאל שרגא בלויגרונד**, פון קאלוואריע.

* הרב **שמואל בלויגרונד**, פון קאלוואריע.

* הרב **נפתלי אלימלך בלויגרונד**, פון לאדזש.

* מרת **חנה**, די ווייב פון הרב **משה גראסס** א זון פון הרב רפאל גראסס רב אין בערבעשט.

## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:גאליציאנער רבנים
קאַטעגאָריע:שינאווא
נארמאל

דער טערמין **נארמאל** איז געווענליך צו באטיטולן יעדעס פיראכץ, געשעניש, זאך. א.א.וו. וואס פעלט אן אפנויג פון איר דורכשניטליכער מיטל-מעסיגקייט. 

*נישט נארמאל* איז אפט באנוצט אין א נעגאטיווער זין (ווי אנצודייטן אז א מענטשס פיראכץ אדער סיי וואסערע סיטואציע איז אומריכטיג אדער קראנק א.ד.ג.)

דער אקספארד ווערטערבוך טייטשט דאס: *צושטעלן זיך צו א סטאנדארט*. אבער אין ברייטערן אפטייטש פון דעם מידה איז דאס נישט דוקא צום עצם סטראקטור פון סטאנדארט נאר אפילו בלויז צום אידיאלאגיע דערפון און נישט צום עצם סטאנדארט.

די טעמים און סיבות קענען זיין פארשידענארטיק פארוואס א מענטש איז נארמאל: סיי נעגעטיווע ווי פחד אדער בושה א.א.וו. אדער פאזיטיווע ווי הייליגקייט אדער ליבע און שעצונג צום סטאנדארט.

אויב איינער וואונט אין א ציוויליזאציע מיט א אן אייגענארטיגער קאלטור וואס פירט זיך איין וועג און דער יחיד פירט זיך פארקערט איז ער **נישט נארמאל** רעלאטיוו צווישן זיין געזעלשאפט.

קאַטעגאָריע:מענטשליכע אויפפירונג
1984

## געשעענישן 
* 28סטן יולי - געעפנט די לאס אנדזשעלעס אלימפיאדע
* דער ערשטער מאקינטאש קאמפיוטער

## געבוירן 
* 14טן מיי - מארק צוקערבערג, יידישער אמעריקאנער ביזנעסמאן וואס האט געגרינדעט פייסבוק
* 15טן סעפטעמבער - פרינץ הארי, פרינץ פונעם פאראייניגטן קעניגרייך
* 22 דעצעמבער - באסהאנטער

## געשטארבן 
* 20סטן אקטאבער - פאל דיראק, בריטישער טעארעטיש־פיזיקער, פון די וואס האבן אוועקגעשטעלט די יסודות פון קוואנטן-מעכאניק, און געווינער פונעם נאבעל פריז פאר פיזיק אין 1933 (געב' 1902)
* 31סטן אקטאבער - אינדירא גאנדי, פרעמיער מיניסטער פון אינדיע דערמארדעט (געב' 1917)

## נאבעל פריזן
שאגי

קליין|250px|Shaggy 2006
**Shaggy** (**שאַגי**) (געבױרן 1968) איז אַ דזשאַמײַקער־אַמעריקאַנער רעגיי זינגער. ער איז ספעציעל באַװוּסט געװאָרן צוליב זײַן באַזונדערע אונטער־באַריטאָן שטימע.

שאַגי איז געבױרן געװאָרן אין דזשאמייקע און זײַן משפּחה האָט זיך אַריבערגעצױגן קײַן פלעטבוש.

## אַלבאָמען 
*1993: *Pure Pleasure* 
*1994: *Original Doberman*
*1995: *Boombastic*
*1997: *Midnite Lover*
*2000: *Hot Shot*
**סינגל: It Wasn't Me
*2002: *Lucky Day*
**סינגל: Hey Sexy Lady
*2005: *Clothes Drop*
**סינגל: Wild 2Nite
*2007: *Intoxication*
*2008: *Best of Shaggy: The Boombastic Collection*

קאַטעגאָריע:רעגיי זינגערס
יארן ג'ת"ש - ג'תשצ"ט

## געשעענישן 
* '''ג'תשמ"ב''' –  האט הורדוס איבערגעבויט דאס בית המקדש, פארוואנדלנדיג עס אין די סאמע פראכטפולסטע געביידע אויפ'ן כדור הארץ.
* '''ג'תשס"א''' – איז געשטאָרבן הורדוס, און ער האָט געוואָלט נעמען די גאָלדענע כלים וואָס זענען געווען באַהאַלטן אין דעם קבר דוד המלך, און ס'האָט אויסגעבראָכן פייער און פאַרברענט זיינע מענטשן, און ער אנטלאפן.
* אין דעם יאָר איז דער קריסטלעכער יאָשקע געבוירן, און די ציילונג פון דאס גרעגאריאנישער קאלענדאר האט זיך דאן אנגעהויבן.
* '''ג'תשפ"ח''' – די סנהדרין ציען זיך ארויס פון לשכת הגזית.
* ג'תשפ"ח – איז געווען דאס קרייצונג פון דעם אותו האיש.
* ג'תשפ"ח – דער תנא שמואל הקטן האט מתקן געווען דעם נייצענטער ברכה אין שמונה עשרה, ולמלשינים.
* ג'תשפ"ח – די טויערן פונ'ם היכל עפענען זיך אליין אויף און רבי צדוק הייבט אן צו פאסטן.
* '''ג'תשצ"ו** – איז די קריסטליכע רעליגיע פארשפרייט געווארן איבער דער וועלט.

## געבוירן 
* **ג'תשי"ג** - דער תנא רבן יוחנן בן זכאי
* **ג'תש"ס** - דער תנא רבי עקיבא בן יוסף

## נפטר געווארן 
* **ג'תשס"ח''' – הלל הבבלי
אביגדור ליבערמאן

**אֲבִיגְדוֹר "איוועט" ליבערמאן** (געבוירן דעם 5טן יולי 1958 אין קעשענעוו) איז געווען דער פינאנץ מיניסטער פון ישראל און א כנסת-דעפּוטאט. ער איז פריער געווען פארטיידיקונגס מיניסטער פון ישראל. ער איז געווען א מיניסטער און א וויצע פּרעמיער-מיניסטער אין דער קאָאליציע-רעגירונג פונעם פרעמיער מיניסטער אהוד אלמערט. ער איז געווען דער הויפט פון דער קאנצעלאריע אין דער פריערדיקער רעגירונג פון בנימין נתניהו.

ער פירט אן און האט געגרינדעט די דריטע לויט דער גרייס פארטיי אין דער איצטיקער ישראלדיקער כנסת *ישראל ביתינו*.

ער ווערט פארעכענט פאר א רעכטן פאליטיקער, זייער שארף עקסטרעם קעגן די פאליסטינער אין דעם מיטל מזרח קאנפליקט.‏‏

## יונגע יארן 
ליבערמאן איז געבוירן געווארן צו זיינע עלטערן לעוו און אסתר פורה פון קעשענעוו. ער איז ארויף קיין ישראל פונעם סאוועטן פארבאנד פון מאלדאווע.

אין זיינע יונגע יארן איז ער געווען א מיטגליד אין דער גרופע כ"ך.‏‏‏‏‏‏

## פאליטיק
סוף חודש מיי 2016 האט ליבערמאן געפירט א קאאליצישע פארהאנדלונג מיטן ליכוד און האט דערגרייכט אן איינשטימונג וועגן איינשליסן זיין כנסת פראקציע אין דער קאאליציע, וואו ער איז געווארן פארטיידיגונגס מיניסטער. אלס רעאקציע האט ארלי לוי-אבעקאסיס פארלאזט "ישראל ביתנו", און צוויי מיניסטארן האבן פארלאזט די רעגירונג, משה יעלון און אבי גבאי.

## משפחה
ליבערמאן מיט זיין ווייב אלה (ציפקין) האבן דריי קינדער, יעקב, עמוס, און מיכל.

## וועבלינקן 
* אפיצעלע וועבזייטל פון *ישראל ביתינו* 

## רעפערענצן 
קאַטעגאָריע:כנסת דעפוטאטן
קאַטעגאָריע:סאוועטישע יידן
קאַטעגאָריע:ישראלישע פארטיידיגונג מיניסטארן
קאַטעגאָריע:מתנחלים
קאטעגאריע:לעבעדיגע מענטשן
יקותיאל יהודה האלבערשטאם (דאלינא)

**רבי יקותיאל יהודה (זלמן ליב) האלבערשטאם** הי"ד (ה'תר"ס - ה'תש"ב) פון דאלינא.

## אפשטאם
**רבי זלמן ליב** איז געבוירן אין יאר ה'תר"ס (אומגעפער), צו זיין פאטער הרב** משה האלבערשטאם** פון באכניא, א זון פון הרב אשר מאיר האלבערשטאם, רב אין באכניא,  א זון פון הרב יוסף זאב האלבערשטאם, פון קשאנאוו, א זון פון הרב דוד האלבערשטאם, *דער קשאנאווער רב*, א זון פון הרב חיים האלבערשטאם, *דער דברי חיים*. און צו זיין מוטער מרת **פעסיל** א טאכטער פון הרב **צבי הירש האלבערשטאם**, רב אין רודניק, א זון פון הרב ברוך האלבערשטאם *דער גארליצער רב*.

## רבנות
**רבי זלמן ליב** איז געווען באקאנט אלס תלמיד חכם, ער האט ארויסגעהאלפען זיין שווער מיט זיין רבנות אין דאלינא.

## הסתלקות
**רבי זלמן ליב** איז אומגעקומען אויף קידוש השם אין יאר ה'תש"ב (אומגעפעהר), הי"ד.  

## פאמיליע
**רבי זלמן ליב** האט געהייראט א טאכטער פון הרב **יהושע האלבערשטאם**, רב אין *דאלינא*, א זון פון הרב משה האלבערשטאם רב אין בארדיוב.

## זיינע ספרים
* **מנחת שבת** - לקוטי דינים - געדריקט צוזאמען מיט דעם ספר **שומר שבת** פון הרב דוד לידא רב אין אמסטערדאם
* **קיצור שלחן ערוך** - הלכות שבת - מיט **מנוחת שבת**
* **אורחות אדם** - געדריקט צוזאמען מיט דעם ספר **הנהגות אדם** פון הרב יהודה ליב ליפשיץ

## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:קשאנאוו
פאריסאוו (הויף)

**פאריסאוו** איז דער נאמען פון א חסידישן הויף וואס איז געגרינדעט פון הר"ר יהושע אשר ראבינאוויטש, א זון פונעם ייד הקדוש, אין פאריסאוו, פוילן.

היינט צוטאגס איז עס א ירושלימער חסידות.

דער היינטיגער פאריסאווער רבי איז א זון פון הגה"ק רבי בנימין ראבינאוויטש זצ"ל חבר הביד"צ פון דער עדה החרדית.

ער וואוינט אין ירושלים און מייסטנס זיינע חסידים זענען ירושלימער קנאים וואס פירן זיך על דרך הבעש"ט.

ער האט אויך אנהענגער אין חוץ לארץ.

## פאריסאווער רבי'ס
* רבי **יהושע אשר ראבינאוויטש** פון פאריסאוו (תקס"ד- כ"ה אייר תרכ"ב), דער צווייטער זון פונעם ייד הקדוש, הר"ר יעקב יצחק
** רבי **יעקב צבי ראבינאוויטש** פון פאריסאוו (נפ' ב' טבת תרמ"ט) *עטרה לראש צדיק*, זון פון רבי יהושע אשר
*** רבי **אורי יהושע אשר אלחנן אשכנזי** פון קאלביל (תרכ"ה - י"ג אלול תש"א) *אמרי יהושע*, זון פון רבי יעקב צבי
**** רבי **יעקב צבי אשכנזי** פון קאלביל הי"ד (געב' תרמ"ז), זון פון רבי אורי יהושע אשר אלחנן
** רבי **אריה מרדכי ראבינאוויטש**, פאריסאווער רבי אין ירושלים (תקצ"ג - ג' תמוז תרמ"ה), זון פון רבי יהושע אשר
***  רבי **יהושע אשר ראבינאוויטש**, זון פון רבי אריה מרדכי
**** רבי **אריה מרדכי ראבינאוויטש**, זון פון רבי יהושע אשר
***** רבי **בנימין ראבינאוויטש** (תער"ב - א' שבט תשס"ב), ראש ישיבה פון תולדות אהרן און דיין אין דער עדה החרדית, ירושלים, זון פון רבי אריה מרדכי
****** רבי **חיים ראבינאוויטש**, משכנות הרועים רבי, זון פון רבי בנימין
****** רבי **עקיבא ראבינאוויטש**, פאריסאווער רבי אין ירושלים, זון פון רבי בנימין (י' טבת תרצ"ט - כ' אב תשפ"ד)
******* רבי **אברהם ראבינאוויטש**, היינטיקער פאריסאווער רבי אין ירושלים, זון פון רבי עקיבא
******* רבי **הלל ראבינאוויטש**, פאריסאווער רבי אין ניו יורק, זון פון רבי עקיבא
******* רבי יהושע אשר ראבינאוויטש (נפ' כ' אייר תשע"ד)
** רבי **מאיר שלום ראבינאוויטש** פון קאלאשין (נפ' י' טבת תרס"ג) *נהר שלום*, זון פון רבי יהושע אשר
*** רבי **יהושע אשר ראבינאוויטש**, פאריסאווער רבי אין אטוואצק (נפ' י"ח תשרי תרצ"ו), זון פון רבי מאיר שלום
**** רבי **ישכר דוב ראבינאוויטש** הי"ד, זון פון רבי יהושע אשר פון אטוואצק
**** רבי **מאיר שלום ראבינאוויטש** הי"ד, פאריסאווער רבי אין אטוואצק,  זון פון רבי יהושע אשר פון אטוואצק
*** רבי **שמואל מרדכי ראבינאוויטש** פון פאלעניץ (נפ' תרצ"ט), זון פון רבי מאיר שלום
** רבי **אברהם דוד נפתלי ירחמיאל ראבינאוויטש** פון פאריסאוו (תר"ג - י"ט אדר תער"ב) , זון פון רבי יהושע אשר (האט אנגעהויבן פירן א רביסטיווע נאך דער פטירה פונעם שפת אמת)
*** רבי **יהושע אשר ראבינאוויטש**, פאריסאווער רב (נפ' כ"ט אדר תרצ"ה), זון פון רבי אברהם דוד נפתלי ירחמיאל

## רעפערענצן
*
ה'שכ"א

## געשעענישן
## געבוירן
*רבי יואל סירקיש, דער ב"ח

## נפטר געווארן
## קאלענדאר
ברכת החמה

**ברכת החמה** אדער **קידוש החמה** איז די ברכה וואס מען זאגט ווען מען זעט די זון אין דעם אנהייב פון יעדן זון ציקל פון 28 יאר, ווען לויט דער יידישער מסורה קערט צוריק די זון צו איר ארגינעלן ארט אין דער צייט ווען די וועלט איז באשאפן געווארן.

קליין|300px
## די ברכה אין די מקורות 
די ברכה ווערט דערמאנט אין דער ברייתא וואס די גמרא ברענגט אין מסכת ברכות (נט, ב):
:תנו רבנן (=אונזער רבנים האבן געלערנט): הרואה חמה בתקופתה, לבנה בגבורתה, וכוכבים במסילותם ומזלות כסדרן - אומר 'ברוך עושה בראשית'. ואימת הוי (=ווען פאסירט "חמה בתקופתה")? אמר אביי: כל כ"ח שנין והדר מחזור ונפלה תקופת ניסן בשבתאי באורתא דתלת נגהי ארבע (=יעדע 28 יאר, ווען דער ציקל קומט צוריק און די תקופה פון ניסן געפאלט אין דעם מזל פון שבתאי אין דער נאכט צווישן דינסטאג און מיטוואך).

די ברייתא ווערט אויך געברענט אין מדרש רבה אויף ספר ויקרא (פרשה כג, פסקה ח). 

אזוי פסקנט אויך דער רמב"ם (הלכות ברכות י, יח):
:הרואה את החמה ביום תקופת ניסן של תחילת המחזור של שמונה ועשרים, שהתקופה בתחילת ליל רביעי--כשרואה אותה ביום רביעי בבוקר, מברך עושה בראשית...

אין שולחן ערוך איז דער לשון אזוי (אורח חיים רכט סעיף ב):
:הרואה חמה בתקופתה והוא מכ"ח לכ"ח שנה והתקופה בתחלת ליל ד' כשרואה אותה ביום ד' בבוקר אומר ברוך עושה מעשה בראשית

## ווען זאגט מען די ברכה 
דאס לעצטע מאל ווען מ'האט געזאגט די ברכה איז געווען י"ד ניסן ה'תשס"ט (8טן אפריל 2009), און דאס קומענדיקע מאל וועט זיין כ"ג ניסן ה'תשצ"ז (8טן אפריל 2037).

די ברכה קען מען זאגן נאר מיטוואך, איין מאל יעדע 10,227 טעג (דאס איז 28 מאל 365.25 טעג).

די טעג פון זאגן די ברכה פונעם 18טן יארהונדערט ביזן 22סטן יארהונדערט:

## וועבלינק 
* ברכת החמה: ווען, וואס און וואו

קאַטעגאָריע:ברכות
קאַטעגאָריע:זון סיסטעם
נפתלי צבי הירש האלבערשטאם (גלוסק)

**רבי נפתלי צבי הירש האלבערשטאם** זצ"ל (ה'תרכ"ב - כ"ט אייר ה'תר"ף) רב אין גלוסק.

## אפשטאם
**רבי נפתלי הירש** איז געבוירן אין יאר ה'תרכ"ב, צו זיין פאטער, הרב **יוסף זאב האלבערשטאם**, פון קשאנאוו, א זון פון הרב דוד האלבערשטאם, *דער קשאנאווער רב*, א זון פון הרב חיים האלבערשטאם, *דער דברי חיים*. און צו זיין מוטער מרת **צפורה** א טאכטער פון הרב **מנחם מענדל רובין** פון גלאגאוו, (אן איידעם פון הרב מאיר הלוי ראטנבערג פון אפטא, *דער אור לשמים*), א זון פון הרב אשר ישעיה רובין פון ראפשיץ.

## רבנות
**רבי נפתלי הירש** איז געווען רב אין גלוסק, נאכעהר איז ער אריבער וואוינען קיין פיקעלי נעבען צאנז.

## הסתלקות
**רבי נפתלי הירש** איז נפטר געווארן כ"ט אייר, אין יאר ה'תרצ"ה (אומגעפעהר).  

## פאמיליע
**רבי נפתלי הירש** האט געהייראט א טאכטער פון הרב **משה רוקח** פון קארוב. זייערע קינדער:

* הרב **אריה לייביש האלבערשטאם** (ה'תר"ם (אומגעפעהר) - א' חשוון ה'תרצ"ה (אומגעפעהר) ), ממלא מקום פון פאטער, רב אין פיקעלי ער האט געהייראט מרת **דבורה** א טאכטער פון הרב **משה האלבערשטאם** א זון פון קשאנאווער רב.
:* הרב **מנחם מענדל האלבערשטאם** רבי אין צאנז
:* הרב **מרדכי האלבערשטאם** (ה'תרנ"ה (אומגעפעהר) - ה'תשכ"ה (אומגעפעהר) ),  רב אין קעמפען נאכהער אין ניו יארק, ער האט געהייראט מרת **פערל** א טאכטער פון הרב **אריה האלבערשטאם**. זייערע קינדער:
::* הרב **נפתלי צבי**
::* מרת **הענטשע** די ווייב פון הרב יעקב משה פאפקו.
::* מרת **מלכה** די ווייב פון הרב זאב גוגענהיים
* הרב **דוד האלבערשטאם**, רב אין רידיק.

## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:צאנז
קאַטעגאָריע:קשאנאוו
אביגדור צבי האלבערשטאם

**רבי אביגדור צבי האלבערשטאם הי"ד** (ה'תרמ"ד - ה'תש"ב), רב אין אלט-צאנז און בארדיוב

## אפשטאם
**רבי אביגדור צבי** איז געבוירן אין יאר ה'תרמ"ד, צו זיין פאטער הרב **יחיאל נתן האלבערשטאם**, רב אין בארדיוב, א זון פון הרב משה האלבערשטאם, רב אין בארדיוב, א זון פון הרב ברוך האלבערשטאם, *דער גארליצער רב*, א זון פון הרב חיים האלבערשטאם, *דער דברי חיים*. און צו זיין מוטער מרת **ברכה רעכל בריינדל** א טאכטער פון הרב **אריה לייביש האלבערשטאם**, רב אין דוקלא, א זון פון הרב דוד האלבערשטאם, *דער קשאנאווער רב*, א זון פון הרב חיים האלבערשטאם, *דער דברי חיים*.

## רבנות
אין יאר ה'תרס"ד ווען זיין פאטער איז אריבער קיין בארדיוב, איז **רבי אביגדור צבי** געווארן רב אין אלט-צאנז אויף זיין פאטער'ס ארט. נאך זיין פאטער'ס פטירה אין יאר ה'תרצ"ג האט מען אופגענימן **רבי אביגדור צבי** רב אין בארדיוב.

## הסתלקות
**רבי אביגדור צבי** איז אומגעקומען אויף קידוש השם, הי"ד.

## פאמיליע
**רבי אביגדור צבי** האט געהייראט א טאכטער פון הרב **אריה לייביש האלבערשטאם**, רב אין גריבאוו, א זון פון זיין עלטער-פעטער הרב אהרן האלבערשטאם, *דער קרייזער רב*. זייערע קינדער:

* הרב **בן-ציון האלבערשטאם**, ער האט געהייראט מרת **פייגא ביילא** א טאכטער פון הרב **מנחם מענדל הורוויץ** (דער צווייטער), רב אין לינסק.

## רעפערענצן
* *י"ג אורות* - סיפורים דערציילט דורך רבי יענקלי לייזער דער פשעווארסקער רבי - ארויס געגעבן דורך זיין אייניקל הרב יוסף נפתלי וואגשאהל, ה'תשנ"ד
* *אנציקלופדיה לחכמי גליציה*, מאיר וונדר

קאַטעגאָריע:צאנז
קאַטעגאָריע:גארליץ
אהרן האלבערשטאם (גארליץ)

**רבי אהרן האלבערשטאם זצ"ל** (ה'תרנ"ה - ), גארליץ - וויעליטשקא רבי

## אפשטאם
**רבי אהרן** איז געבוירן אין יאר ה'תרנ"ה , צו זיין פאטער הרב **אלישע האלבערשטאם**, רב אין גארליץ, א זון פון הרב ברוך האלבערשטאם, *דער גארליצער רב*, א זון פון הרב חיים האלבערשטאם, *דער דברי חיים*. און צו זיין מוטער מרת **יוכבד רבקה** א טאכטער פון זיין פעטער הרב **מרדכי דוב טווערסקי**, *דער הארניסטייפלער רב*.

## הסתלקות
## פאמיליע
**רבי אהרן** האט געהייראט מרת **טויבא רחל ** א טאכטער פון הרב **שמואל שמעלקא עזריאל תאומים-פרענקל**, רב פון קלאסני-וויעליטשקא. זייערע קינדער:
* מרת **שרה** די פרוי פון רבי **נפתלי פרענקל**. זייערע קינדער:
** מרת **סלאווא**.
** מרת **יוכבד**.

* הרב **שמואל שמעלקא האלבערשטאם**, ער האט געהייראט מרת **רבקה האלצער**. זייערע קינדער:
** ר' שלמה האלבערשטאם.
** מרת שרה.
** ר' דוד האלבערשטאם.

** מרת לאה.

## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:גארליץ
8טן אפריל

**דעם 8טן אפריל** איז דער 98סטער טאג פון יאר (99 אין אן עיבור־יאר) אינעם גרעגאריאנישן קאלענדאר. ביז צום סוף יאר, בלייבן נאך 267 טעג .
## היסטארישע געשעענישן 
* 1730 - שארית ישראל, די ערשטע שול אין ניו יארק סיטי, איז געווידמעט
* אין דעם 20סטן און 21סטן יארהונדערטער איז דאס דער טאג ווען מען זאגט ברכת החמה, איין מאל צו 28 יאר

## געבוירן 
* 1875 - אלבערט דער ערשטער פון בעלגיע (געש' 1934)

## געשטארבן 
* 1973 - פאבלא פיקאסא, שפאנישער מאלער און סקולפטאר (געב' 1881)
* 2013 - מארגארעט טאטשער, ערשטע פרוי פרעמיער מיניסטער פונעם פאראייניגטן קעניגרייך (געב' 1925)

----
* 7טן אפריל - 9טן אפריל
* אפריל

08
צבי מנחם מענדל האלבערשטאם

**רבי צבי מנחם מענדל האלבערשטאם זצ"ל** (ה'תר"ם - ה'תשכ"ז), גארליץ - ראפשיצער רבי אין אמעריקא

## אפשטאם
**רבי צבי מנחם מענדל** איז געבוירן אין יאר ה'תר"ם (אומגעפעהר), צו זיין פאטער הרב **אלישע האלבערשטאם**, רב אין גארליץ, א זון פון הרב ברוך האלבערשטאם, *דער גארליצער רב*, א זון פון הרב חיים האלבערשטאם, *דער דברי חיים*. און צו זיין מוטער מרת **יוכבד רבקה** א טאכטער פון זיין פעטער הרב **מרדכי דוב טווערסקי**, *דער הארניסטייפלער רב*.

## הסתלקות
**רבי צבי מנחם מענדל**  איז נפטר געווארן אין מיו יארק אין יאר ה'תשכ"ז.

## פאמיליע
**רבי צבי מנחם מענדל** האט געהייראט מרת **חנה מינדל** א טאכטער פון הרב **מנשה מאריליעס**, רב אין דיבעצק.

* מרת **לאה** די פרוי פון הרב **משולם זלמן טווערסקי** א זון פון הרב משה טווערסקי, דער טאלנא רבי אין פילאדעלפיע.

## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:גארליץ
נפתלי חיים האלבערשטאם (גארליץ)

**רבי נפתלי חיים האלבערשטאם זצ"ל** (ה'תרנ"ה - י' שבט ה'תש"ד), פון גארליץ.

## אפשטאם
**רבי נפתלי חיים** איז געבוירן אין יאר ה'תרמ"ה (אומגעפער), צו זיין פאטער הרב **אלישע האלבערשטאם**, רב אין גארליץ, א זון פון הרב ברוך האלבערשטאם, *דער גארליצער רב*, א זון פון הרב חיים האלבערשטאם, *דער דברי חיים*. און צו זיין מוטער מרת **יוכבד רבקה** א טאכטער פון זיין פעטער הרב **מרדכי דוב טווערסקי**, *דער הארניסטייפלער רב*.

**רבי נפתלי חיים** איז געווען גבאי פון כולל חיבת ירושלים גאליציע אין גארליץ.

ער איז געווארן אב"ד פון גארליץ.

## הסתלקות
**רבי נפתלי חיים** איז אומגעקומן אין יאקוצק, סיביר אום י' שבט, ה'תש"ד. און איז באערדיגט געווארן דארט.

## פאמיליע
**רבי נפתלי חיים** האט געהייראט מרת **מלכה** א טאכטער פון הרב **אלטער זאב הורוויץ** רב אין סטריזשעוו. זייערע קינדער:
* מרת **טויבא רייצא**  די ווייב פון הרב **טוביה טייטלבוים** פון טארנא

* מרת **פעסיל** די ווייב פון הרב **שמואל טייטלבוים** (מטשענסקאוויץ) (ה'תר"פ  - ז' אדר ה'תש"ע), רב דקהל ישועות חיים טשענסקאוויץ אין פלעטבוש, פריער רב דקהל יראים אין קראון הייטס, א זון פון הרב יהושע חיים טייטלבוים אב"ד טשענסקאוויץ, ובסוף ימיו בבראנקס, סגן נשיא התאחדות הרבנים.
                                        
* מרת **ראכיל** די ווייב פון רבי '*אברהם גן-צבי*.

* הרב **אלטער זאב האלבערשטאם**, גבאי פון כולל חיבת ירושלים גאליציע אין ברוקלין, ניו יארק

* מרת **יהודית** די ווייב פון הרב **ישראל ליבער** (דער אייגינטימער פון ליבער'ס שאקאלאד).
** רבי משה ליבער פון מאנסי 
** רבי נפתלי חיים ליבער (ער האט געהייראט מרת חיה רבקה א טאכטער פון הרב שלום הורוויץ, בייטשער רבי אין ניו יארק, א זון פון רבי אברהם צבי הירש הורוויץ  (ה'תרמ"ז - י"ז אדר ה'תשכ"א), דער בייטשער רבי. בן הרב אהרן הורוויץ, רב אין בייטש, א זון פון הרב מאיר הורוויץ רב אין דזשיקאוו, דער אמרי נועם,

## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:גארליץ
האלבערשטאם, נפתלי חיים
חנניה יום-טוב ליפא טייטלבוים

קליין|מצבה רבי חנניה יו"ט ליפא טייטלבוים 
**רבי חנניה יום-טוב ליפא טייטלבוים**, אויך געשריבן **רבי חנניה יו״ט ליפא טייטלבוים**, (ו' סיון ה'תקצ"ו - כ"ט שבט ה'תרס"ד), רב אין סיגעט, באקאנט אלס דער ״קדושת יום טוב״.

## אפשטאם
**רבי חנניה יו"ט ליפא** איז געבוירן צו זיין פאטער הרב **יקותיאל יהודה טייטלבוים**, דער ״ייטב לב״, א זון פון הרב אלעזר ניסן טייטלבוים, רב אין דראהאביטש, א זון פון הרב משה טייטלבוים דער ״ישמח משה״, און צו זיין מוטער מרת **רחל** א טאכטער פון הרב **משה דוד אשכנזי**, רב אין טאלטשאווא.

## רבנות
אין יאר ה'תרכ"ד איז **רבי חנניה יו"ט ליפא** אויפגענומען געווארן אלס רב פון טעטש, ער איז געווען דארט רב ניינצן יאר. אין יאר ה'תרמ"ג האט ער איבערגענומען דאס רבנות און רביסטעווע פון סיגעט.
## ספרים
קדושת יום טוב

## הסתלקות
**רבי חנניה יו"ט ליפא** איז נפטר געווארן כ"ט שבט ה'תרס"ד.
 
## פאמיליע
**רבי חנניה יו"ט ליפא** האט געהייראט **בזיווג ראשון** א טאכטער פון הרב **מנשה רובין,** רב אין ראפשיץ.

**בזיווג שני** האט ער געהייראט (מיט א היתר מאה רבנים) מרת **חנה** א טאכטער פון זיין פעטער הרב **יואל אשכנזי** רב אין זלאטשעוו, א זון פון הרב משה דוד אשכנזי, רב אין טאלטשאווא. זייערע קינדער:

* הרב **חיים צבי טייטלבוים** (ה'תר"ם- ו' שבט ה'תרפ"ו), ממלא מקום פון פאטער, רב אין סיגעט.

* הרב **יואל טייטלבוים** (י"ז טבת ה'תרמ"ז - כ"ו מנחם אב ה'תשל"ט), רב אין ארשעווע און סאטמאר.

* מרת **אסתר**, די ווייב פון הרב **חנוך העניך דוב מייער** (ג' אלול ה'תרמ"ד - ז' חשוון ה'תש"ג), רב אין סאסוב און קערעצקי.

* מרת **העסיא**, **בזיווג ראשון** די ווייב פון הרב **ניסן טייטלבוים**, **בזיווג שני** די ווייב פון הרב חיים מאיר יחיאל הורוויץ הי"ד  (ה'תרל"ט - ד' אלול ה'תש"ב), רב אין ריינזשאוו, א זון פון ישראל הורוויץ, דזשיקאווער רב פון מעליץ.
 
* מרת **שרה** די ווייב **בזיווג שני** פון הרב **דוד שפירא** (ה' שבט ה'תרל"ז - כ"ט שבט ה'תרפ"ד), רב אין בוקאווסק.

## ממלא מקומו
נאך  דער פטירה פונעם קדושת יו"ט אין יאר תרס"ד, האט זיין עלצטער זון רבי חיים צבי טייטלבוים זצ"ל באקאנט אלס דער *עצי חיים* ממלא מקום געווען, דער עצי חיים איז געווען דער פאטער פונעם לעצטן סאטמארער רבי ר' משה טייטלבוים זצ"ל נפטר תשס"ו. ווען דער עצי חיים איז אין יונגען עלטער פון 46 פלוצלינג נסתלק געווארן האט זיין זון רבי יקותיאל יהודה הי"ד, וואס איז נאך דעמאלטס געווען א בחור פון 14 יאר, ממלא מקום געווען דאס רבנות אין סיגעט. ער איז געווען דארט רב ביז דער דעפארטירונג, אייר תש"ד.

## רעפערענצען
*
*
* *אנציקלופדיה לחכמי גליציה*, מאיר וונדר

קאַטעגאָריע:סיגעט
טייטלבוים, חנניה יו"ט ליפא
ברוך האלבערשטאם (בני ברק)

**רבי ברוך האלבערשטאם זצ"ל** (נפ' ט"ו אב תשמ"ב), גארליצער רבי אין בני ברק.

## אפשטאם
**רבי ברוך** איז געבוירן צו זיין פאטער הרב **אלישע האלבערשטאם**, רב אין גארליץ, א זון פון הרב ברוך האלבערשטאם, *דער גארליצער רב*, א זון פון הרב חיים האלבערשטאם, *דער דברי חיים*. און צו זיין מוטער מרת **יוכבד רבקה** א טאכטער פון זיין פעטער הרב **מרדכי דוב טווערסקי**, *דער הארניסטייפלער רב*.

## פאמיליע
**רבי ברוך** האט געהייראט מרת **גיטל** א טאכטער פון הרב **ישכר שלמה טייכטאל** רב אין פישטיאן. זייערע קינדער:
* רבי **יששכר שלמה האלבערשטאם**, קאלאשיצער רבי.
* רבי **אלישע האלבערשטאם**, גארליצער רבי אין בני ברק.
* רבי **חיים מנחם האלבערשטאם**, רבי פון גארליץ, איידעם פון רבי מנחם מענדל מענדלזאן, קוממיות׳ער רב
* ר' **יצחק דוד האלבערשטאם*** די פרוי פון **מינצבערג**.
* די פרוי פון ר' **אליהו זלמנאוויטש**.
* די פרוי פון **גרינוואלד**
* די פרוי פון **ר׳ יצחק דוב יונגרייז**, רבי פון גארליץ רבי אין בארא פארק,

## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:גארליץ
קאטעגאריע:אדמורי"ם אין ארץ ישראל
קאַטעגאָריע:רבנים פון בני ברק
פעברואר 2009

## אקטועלע געשעענישן 
קאַטעגאָריע:פעברואר
קאַטעגאָריע:2009